เรื่องร้องเรียน: การวางสิ่งของกีดขวางบนทางเท้า 1) วางสิ่งของค้าขายบนทางเท้า ไม่เหมาะสม 2) ทำให้ผู้ใช้เส้นทางเท้า ใช้งานไม่สะดวก 3) เสี่ยงความไม่ปลอดภัย จากการเดินขอบทาง และการเฉี่ยวชนจากรถยนต์ที่สัญจรบนถนน
การดำเนินการของเจ้าหน้าที่: สำนักงานเขตบางกะปิ โดยฝ่ายเทศกิจ ได้ตรวจสอบกวดขันและจัดระเบียบผู้ค้าบริเวณดังกล่าว มิให้มีการตั้งวางจำหน่ายสินค้าหรืออุปกรณ์การค้ากีดขวางทางสัญจรของประชาชน เพื่อให้ประชาชนที่สัญจรผ่านไป-มาได้รับความสะดวก และมีความปลอดภัยในการใช้ทางเท้ามากยิ่งขึ้น ทั้งนี้ ได้แจ้งให้ทำการแก้ไขเคลื่อนย้ายเรียบร้อยแล้ว อย่างไรก็ดีจักได้ให้เจ้าหน้าที่คอยติดตามตรวจสอบ และกวดขันอย่างต่อเนื่อง เพื่อความเป็นระเบียบเรียบร้อยของพื้นที่เขตและเพื่อบรรเทาปัญหาความเดือดร้อนของประชาชนให้หมดไป
ความเห็นของผู้แจ้ง: ขอบคุณมากครับ การติดต่อ การรับเรื่อง การติดตามผล การอัพเดต ง่ายกาย และรวดเร็ว
พื้นที่: แขวงหัวหมาก เขตบางกะปิ กรุงเทพมหานคร